《大报恩寺逢友苍言别》
清代·周体观

正尔未能别，相逢暮景斜。久疏因在客，多病欲辞家。

夜雨洗山骨，残春落涧花。祖衣休早付，待我过栖霞。

作者简介：直隶遵化人，字伯衡。顺治六年进士，改翰林院庶吉士，累迁吏科给事中。为人坦直倜傥，在官若忘其家。旋出为江西参议道。工诗，所作多尚自然，不事雕饰。有《晴鹤堂诗钞》。